**Air Burkina SA** é a aeroliña nacional de Burkina Faso. Opera voos regulares dende a súa principal base no aeroporto de Uagadugú cara a un único destino doméstico, o aeroporto de Bobo Dioulasso, ademais de servizos rexionais a Togo, Benín, Malí, o Níxer, Costa do Marfil, o Senegal e Ghana. Dende 2001 ata 2017 a compañái foi propiedade na do consorcio AKFED/IPS, pero no presente están novamente en mans do goberno, con informes de que se está a buscar un novo investidor para a aeroliña.

Historia
--------

A aeroliña fundouse o 17 de marzo de 1967 co nome de Air Volta. Oriximalmente era propiedade en parte do goberno de Burkina Faso e en parte de Air France, quedando o resto en mans privadas. No ano 1978 mercou o seu primeiro avión, un Embraer EMB-110 Bandeirante, e o segundo, un Fokker F28, chegou en 1983.

Co paso doa anos a compañía tivo serios problemas de débedas, chegando a ter un déficit dun billón de francos CFA en 1992 (ao redor dun millón e medio de dólares). En parte debido a estes problemas, o goberno privatizou a aeroliña o 21 de febreiro de 2001, transferindo o 56% das súas accións ao consorcio AKFED/IPS, parte da Aga Khan Development Network. O goberno retivo o 14% das accións. Tras a privatización e a liquidación de Air Afrique en 2001 a débeda da aeroliña aliviuse quedando as previsións nuns ingresos anuais de 3,5 billóns de francos CFA.

En agosto de 2013 informes de prensa anunciaron que o goberno falaría co principal accionista, AKFED & IPS, tras o recente Consello de Ministros para discutir do estado financeiro da aeroliña. Segundo o Ministro de Infraestruturas e Transportes, un informe presentado ao goberno afirmaba que Air Burkina "encaraba unha situación financieira difícil". En maio de 2017 anunciouse que o goberno faríase cargo da xestión da aeroliña tras a sinatura dun contrato de cesamento de xestión con AKFED, que vendeu as súas acción ao simbólico prezo dun franco.

Frota
-----

En maio de 2018 a frota de Air Burkina estaba formada polos seguintes avións:


**Air Burkina fleet**| Avión | En servizo | Pasaxeiros | Notas |
| --- | --- | --- | --- |
| C | Y | Total |
| Embraer E-170 | 2 | 12 | 56 | 68 |  |
| Total | 2 |  |

Notas
-----

1. 1 2  Journal du Cameroun (ed.). "B/Faso gov’t takes over Air Burkina management". Arquivado dende o orixinal o 28 de maio de 2018. Consultado o 28 de maio de 2018.
2. ↑  Voa Afrique (ed.). "Air Burkina prend son envol avec le gouvernement burkinabè". Consultado o 28 de maio de 2018.
3. 1 2 3  Panafrican News Agency (ed.). "Air Burkina Set to Extend Its Network". Consultado o 28 de maio de 2018.
4. ↑  OECD (ed.). "African Economic Outlook: Burkina Faso" (PDF). Consultado o 28 de maio de 2018.
5. ↑  ch-aviation (ed.). "Ouagadougou mulls Air Burkina's future with AKFED". Consultado o 28 de maio de 2018.
6. ↑  Air Burkina (ed.). "Our Fleet". Consultado o 28 de maio de 2018.
7. ↑  ch-aviation (ed.). "Air Burkina on course to add first E170 shortly". Consultado o 28 de maio de 2018.

Véxase tamén
------------

### Ligazóns externas

* Páxina web da aeroliña

|  |  |
| --- | --- |
| Control de autoridades | 
* Wd: Q406928
* WorldCat
* VIAF: 127168334
* BNF: 161312864
* ISNI: 0000 0001 1781 4308
* LCCN: no2011036879

 |